stanford-oval/wikipedia huggingface dataset:
รีบอค

| --- | --- |

อุตสาหกรรม: เสื้อผ้ากีฬา อุปกรณ์กีฬา
ก่อตั้ง: ค.ศ. 1895
ผู้ก่อตั้ง: เจ.ดับเบิลยู. ฟอสเตอร์ และบุตรชาย
สำนักงานใหญ่: เคนตัน รัฐแมสซาชูเซตส์ สหรัฐอเมริกา
พื้นที่ให้บริการ: ทั่วโลก
ผลิตภัณฑ์: รองเท้ากีฬา เสื้อกีฬา อุปกรณ์กีฬา
เว็บไซต์: Reebok.com
ตัวอักษรและตราสัญลักษณ์แบบเก่า
ตัวอักษรและตราสัญลักษณ์แบบปัจจุบัน
รีบอคอินเตอร์เนชั่นแนล จำกัด หรือที่รู้จักกันดีในชื่อของ รีบอค (อังกฤษ: Reebok International Limited; อักษรย่อ: Reebok) เป็นแบรนด์รองเท้าและเสื้อผ้าสัญชาติอเมริกา ซึ่งเป็นส่วนหนึ่งของ Authentic Brands Group ก่อตั้งในประเทศอังกฤษในปี ค.ศ. 1958 โดยเป็นบริษัทที่เกี่ยวข้องกับ J.W. Foster and Sons ซึ่งเป็นบริษัทอุปกรณ์กีฬาที่ก่อตั้งขึ้นในปี ค.ศ. 1895 ที่เมืองโบลตัน ตั้งแต่ปี ค.ศ. 1958 ถึง ค.ศ. 1986 แบรนด์ได้ใช้ธงสหราชอาณาจักรเป็นโลโก้เพื่อบ่งบอกถึงที่มาของบริษัท บริษัทอาดิดาสซึ่งเป็นบริษัทผลิตอุปกรณ์กีฬาของเยอรมนีได้เข้าซื้อกิจการในปี ค.ศ. 2005 และขายให้กับ Authentic Brands Group ซึ่งตั้งอยู่ในสหรัฐอเมริกาในปี ค.ศ. 2021 สำนักงานใหญ่ระดับโลกของบริษัทตั้งอยู่ในเมืองบอสตัน รัฐแมสซาชูเซตส์ ในเขตซีพอร์ต
ประวัติ > ช่วงแรก

ในปี ค.ศ. 1895 โจเซฟ วิลเลียม ฟอสเตอร์ เริ่มทำงานในห้องนอนเหนือร้านขนมของพ่อในเมืองโบลตัน ประเทศอังกฤษ เมื่ออายุได้ 14 ปี และได้ออกแบบรองเท้าวิ่งแบบมีปุ่มรุ่นแรก ๆ หลังจากที่แนวคิดของเขาได้รับการพัฒนา เขาได้ก่อตั้งธุรกิจของตัวเองที่ชื่อว่า J.W. Foster ในปี ค.ศ. 1900 ต่อมาเขาได้เข้าร่วมธุรกิจกับลูกชายของเขาและเปลี่ยนชื่อบริษัทเป็น J.W. Foster and Sons ฟอสเตอร์เปิดโรงงานเล็ก ๆ ชื่อ โอลิมปิก เวิร์กส์ และค่อย ๆ โด่งดังในหมู่นักกีฬาจาก "รองเท้าวิ่ง" ของเขา บริษัทเริ่มจัดจำหน่ายรองเท้าไปทั่วสหราชอาณาจักร ซึ่งรองเท้าเหล่านี้ถูกสวมใส่โดยนักกีฬาชาวอังกฤษ พวกเขามีชื่อเสียงจาก
ในปี ค.ศ. 1958 ในเมืองโบลตัน เจฟฟ์และโจ ฟอสเตอร์ หลานชายของผู้ก่อตั้งได้ก่อตั้งบริษัทที่มีส่วนเกี่ยวข้องที่มีชื่อว่า "รีบอค" โดยพวกเขาพบชื่อนี้ในพจนานุกรมที่โจได้รับจากการแข่งขันวิ่งระยะสั้นเมื่อครั้งยังเป็นเด็ก  ชื่อในภาษาอาฟรีกานส์ของรีบอคสีเทาซึ่งเป็นแอนทิโลปชนิดหนึ่งในแอฟริกา
ในปี ค.ศ. 1979 พอล ไฟร์แมน นักธุรกิจชาวอเมริกันได้ให้ความสนใจรีบอคในงาน Chicago NSGA (National Sporting Goods of America) Show ก่อนหน้านี้ ไฟร์แมนเคยเป็นผู้บริหารธุรกิจ Boston Camping ซึ่งเป็นธุรกิจของครอบครัวของเขา และเจรจาข้อตกลงในการให้สิทธิ์และการจัดจำหน่ายแบรนด์รีบอคในสหรัฐอเมริกา แผนกนี้เป็นที่รู้จักในชื่อ Reebok USA Ltd. ในปีนั้น ไฟร์แมนได้เปิดตัวรองเท้าใหม่ 3 รุ่นสู่ตลาดในราคา 60 เหรียญสหรัฐ ในปี ค.ศ. 1981 รีบอคมียอดขายมากกว่า 1.5 ล้านเหรียญสหรัฐ
สปอนเซอร์ว่าจ้าง > ฟุตบอลทีมชาติ

| 0 | 1 | 2 | 3 |
| --- | --- | --- | --- |
|   อาร์เจนตินา (1999–2001)   ชิลี (1996–2000) |   โคลอมเบีย (1998–2002)   เอกวาดอร์ (1993–1995) |   ปารากวัย (1996–1999)   รัสเซีย (1992–1998) |    |
สปอนเซอร์ว่าจ้าง > สโมสรฟุตบอล

ฟิออเรนตินา (1994–1997)
ลิเวอร์พูล  (1996–2006)
แมนเชสเตอร์ซิตี (2003–07)
เวสต์แฮมยูไนเต็ด (2003–07)
โบลตันวันเดอเรอส์ (1990–2009 เป็นผู้สนับสนุนหลักบนเสื้อ, 1997-2014 ในนามของสนามแข่งขัน (รีบอคสเตเดียม))
สปอร์ติงลิสบอน (1998–2006)
แอตแลนติโกมาดริด (1998–2001)
เบซิคตัส (1998–2001)
ช็อนบุกฮุนไดมอเตอส์ (2005–2006)
สปอนเซอร์ว่าจ้าง > นักฟุตบอล

ไรอัน กิกส์
ดุสิต เฉลิมแสน
วรวุฒิ ศรีมะฆะ
สปอนเซอร์ว่าจ้าง > มวย

เจฟฟ์ เฟเนค
อาเมียร์ ข่าน
ฟลอยด์ เมย์เวทเธอร์ จูเนียร์
โรเบิร์ต เกอเรโร
สปอนเซอร์ว่าจ้าง > นักร้อง, นักแสดง

ศรัณย์รัชต์ วิสุทธิธาดา
แหล่งข้อมูลอื่น

เว็บไซต์ทางการ
อุษมาน

อุษมาน อิบน์ อัฟฟาน (อาหรับ: عثمان بن عفان) รู้จักกันในภาษาอังกฤษแบบตุรกีและเปอร์เซียว่า โอสมาน (579 – 17 มิถุนายน 656) เป็นสาวกของศาสดามุฮัมหมัดและเป็นเคาะลีฟะฮ์คนที่ 3 ของรัฐเคาะลีฟะฮ์รอชิดีน อุษมานเกิดในเผ่าบนูอุมัยยะฮ์ในมักกะฮ์ เมื่อเคาะลีฟะฮ์อุมัรเสียชีวิตตอนอายุ 59/60 ปี ส่วนอุษมานเสียชีวิตตอนอายุ 64/65 ปี ทำให้เป็นผู้นำที่ปกครองยาวนานที่สุดเป็นอันดับสองรองจากอุมัร
จากรายงานของซุนนี อุษมานแต่งงานกับรุก็อยยะฮ์ หลังจากเธอเสียชีวิต เขาได้แต่งงานกับอุมมุกัลซุม เนื่องจากทั้งสองเป็นลูกสาวของมุฮัมหมัด เขาจึงไดสมยานามว่า ซุลนุร็อยน์ ("เจ้าแห่งสองรัศมี")
ภายใต้การปกครองของอุสมาน อาณาจักรอิสลามได้ขยายไปถึงจังหวัดฟอร์ส (ปัจจุบันคืออิหร่าน) ในปีค.ศ.650 และบางส่วนของคุรอซาน (ปัจจุบันคืออัฟกานิสถาน) ในปีค.ศ.651 สงครามในอาร์มีเนียเริ่มขึ้นในช่วงทศวรรษที่ 640 การยึดครองของเขาจึงนำไปสู่การประท้วงจนกระทั่งเขาถูกสังหาร
ดูเพิ่ม

รายชื่อเศาะฮาบะฮ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Uthman มุมมองเกี่ยวกับอุสมาน:
Uthman in History
Quilliam Press: Uthman ibn Affan เก็บถาวร 2012-10-25 ที่ เวย์แบ็กแมชชีน
มุมมองในสื่ออาหรับ:
Ever Since the Murder of Uthman
มุมมองของชีอะฮ์:
Uthman's election
The assassination of `Uthman Ibn `Affan
Uthman and Abdullah bin Massood เก็บถาวร 2008-02-22 ที่ เวย์แบ็กแมชชีน
| ด ค กเคาะลีฟะฮ์รอชิดูน |
| --- | --- |
 อะบูบักร์  อุมัร  อุษมาน  อะลี
เลแดร์นีเยเซอรงเลเพรอมีเย

"เลแดร์นีเยเซอรงเลเพรอมีเย" (ฝรั่งเศส: Les derniers seront les premiers; "กลุ่มสุดท้ายจะกลายเป็นที่หนึ่ง") เป็นซิงเกิลของเซลีน ดิออนจากอัลบั้ม ไลฟ์อาปารี ออกเผยแพร่เมื่อวันที่ 21 ตุลาคม พ.ศ. 2539 ในยุโรปและแคนาดา ซึ่งเป็นผลงานการร้องสดของเธอร่วมกับฌ็อง-ฌัก โกลด์แมน
"เลแดร์นีเยเซอรงเลเพรอมีเย" เป็นผลงานการประพันธ์ของฌ็อง-ฌัก โกลด์แมน เดิมเป็นเพลงหนึ่งในอัลบั้ม เดอ ซึ่งฌ็อง-ฌักขับร้องเป็นเสียงพื้นหลังเท่านั้น
มิวสิกวิดีโอได้นำมาจากการแสดงสดเพลงดังกล่าว ณ โรงละคร Zenith ปารีส ซึ่งสามารถดูได้จาก ไลฟ์อาปารี ดีวีดี
"เลแดร์นีเยเซอรงเลเพรอมีเย" ขึ้นอันดับสูงสุดที่ 3 ในควิเบกแอร์เพลย์ชาร์ต เข้าสู่ชาร์ตเมื่อวันที่ 16 พฤศจิกายน พ.ศ. 2539 และอยู่บนชาร์ตนานกว่า 35 สัปดาห์ นอกจากนี้ยังขึ้นชาร์ตอันดับที่ 47 ของเบลเยียมวอลโลเนียแอร์เพลย์ชาร์ตอีกด้วย
รูปแบบและรายชื่อเพลง

ซีดีซิงเกิลเพื่อการประชาสัมพันธ์ในแคนาดาและยุโรป
"Les derniers seront les premiers" (สด) – 3:53
ชาร์ต

| ชาร์ต (พ> ศ. 2539) | อันดับ สูงสุด |
| --- | --- |
Belgian Flanders Airplay Chart: 141
Belgian Wallonia Airplay Chart: 47
Quebec Airplay Chart: 3
พระแม่คงคา

| พระแม่คงคา |
| --- | --- |
เทวีแห่งความบริสุทธิ์ เทพธิดาผู้รักษาแม่น้ำคงคา
พระคงคาประทับบนมกร ศิลปะแบบประเพณีเบงกอล.
ส่วนเกี่ยวข้อง: เทพธิดา หนึ่งในเจ็ดแม่น้ำศักดิ์สิทธิ์ของฮินดู โยคินี เทพเจ้าแห่งธาตุน้ำ เทพธิดาผู้รักษาธาตุน้ำ
ที่ประทับ: พรหมโลก ไวกูณฐ์ เขาไกรลาศ คงโคตริ
มนตร์: โอม ศรี คงคาไย นะมะหะ (Om Shri Gangayai Namaha)
อาวุธ: หม้อกลัศ
พาหนะ: มกร จระเข้ ปลา (ในศิลปะไทย)
เทศกาล: คงคาทุสเสหรา, คงคาชยันตี และ นวราตรี
ข้อมูลส่วนบุคคล
บุตร - ธิดา: ภีษมะ นรรมทา
บิดา-มารดา: พระหิมวัต และ พระนางไมนาวตี
ในศาสนาฮินดูนั้น แม่น้ำคงคาถือว่ามีความศักดิ์สิทธิ์ และมีรูปเป็นเทวีพระนามว่า พระแม่คงคา (สันสกฤต: गङ्गा Gaṅgā) พระนางได้รับการเคารพบูชาในศาสนาฮินดู ที่ซึ่งมีความเชื่อว่าการลงอาบน้ำในแม่น้ำคงคาจะเป็นการคลายบาปและช่วยหนุนไปสู่โมกษะ และเชื่อกันว่าน้ำในแม่น้ำคงคานั้นบริสุทธิ์มาก ผู้แสวงบุญที่เดินทางมานิยมนำเถ้าอัฐิของญาติผู้ล่วงลับมาลอยในแม่น้ำ เชื่อกันว่าจะช่วยนำพาดวงวิญญาณ ไปสู่โมกษะ เรื่องราวของพระนางพบได้ทั้งในฤคเวทและปุราณะต่าง ๆ
ศาสนสถานสำคัญของฮินดูหลายแห่งตั้งอยู่ริมแม่น้ำคงคา ตั้งแต่ที่ คงโคตริ, หฤทวาร, ปรยาคราช, พาราณสี และกาลีฆัตในกัลกัตตา นอกจากการเคารพบูชาในศาสนาฮินดูแล้ว ในประเทศไทยยังมีเทศกาลลอยกระทงที่ซึ่งมีการลอยกระทงบนทางน้ำไหลเพื่อระลึกถึงพระพุทธคุณและพระแม่คงคา เพื่อเป็นการสร้างบุญและล้างความชั่วร้ายตามความเชื่อว่าให้ลอยไปกับสายน้ำ
ประติมานวิทยา

ในรูปเคารพพระแม่คงคาเป็นสตรีท่าทางใจดีมีผิวพระวรกายอ่อน ประทับบนจระเข้ ในพระหัตถ์ทรงดอกบัวในหัตถ์หนึ่ง และพิณอินเดียในอีกหัตถ์หนึ่ง หากเป็นรูปสี่พระหัตถ์อาจทรงหม้อกลัศ หรือหม้อใส่น้ำอมฤต, ประคำ, ดอกบัว, ศิวลึงค์, ตรีศูล หรือทรงวรทมุทราหรือมุทราอื่นขึ้นอยู่กับศิลปะ
ในศิลปะของเบงกอล มักแสดงพระองค์ทรงสังข์, จักร, ดอกบัว และทรงอภัยมุทรา พร้อมมั้งเทน้ำมนตร์จากหม้อกลัศ
ประติมานวิทยา > พระวาหนะ

ใน พรหมไววรรตปุราณะ  พระแม่คงคานิยมสร้างรูปเคียงกับพระวาหนะ (พาหนะ) ของพระองค์คือมกร หรือสิ่งมีชีวิตคล้ายมังกรในศาสนาฮินดู ลักษณะการใช้มกรเปนพระวาหนะนี้ได้รับการตีความอย่างหลากหลาย บ้างว่าเป็นตัวแทนของความฉลาดเฉลียว การเอาชนะความดุร้าย เป็นต้น
ในคติความเชื่อต่าง ๆ

พระแม่คงคาทรงเป็นที่นิยมได้รับการบูชาอย่างมากในประเทศเนปาล โดยทรงได้รับการบูชาควบคู่กับพระแม่ยมุนา เทวรูปที่มีชื่อเสียงของพระนางคือองค์ที่ประดิษฐาน ณ จตุรัสพระราชวังปาฏัน และโคกรรณมหาเทวมนเทียร (Gokarna Mahadev Temple) ในนครกาฐมาณฑุ
ในประเทศศรีลังกา ทรงได้รับการบูชาร่วมกับเทวดาในศาสนาฮินดูองค์อื่น ๆ ในฐานะผู้รักษาพระพุทธศาสนา เทวรูปที่มีชื่อเสียงของพระนางคือที่เกลณียราชมหาวิหาร (Kelaniya Raja Maha Vihara)
ในศาสนาฮินดูแบบบาหลี พระนางได้รับการบูชาร่วมกับพระแม่ดานู นอกจากนี้ยังเป็นที่รู้จักในฐานะมารดาของภีษมะในมหาภารตะ มีโบสถ์พราหมณ์หลายแห่งที่สร้างอุทิศถวายพระนาง เช่น ตีร์ตากังกา, ปูราตามันมุมบุลกันดาซารี (Pura Taman Mumbul Sangeh) และ โกงโจปูราตามันกันดาซารี (Kongco Pura Taman Gandasari)
ทะเลสาบคังคาตลโอ ในประเทศมอริเชียสเป็นโบสถ์พราหมณ์อีกแห่งที่อุทิศถวายพระนางและได้มีการอัญเชิญน้ำจากแม่น้ำคงคามาผสมในทะเลสาบ และได้ทำพิธีเทวาภิเษกและเปลี่ยนชื่อเป็น ทะเลสาบคังคาตลโอ
พระแม่คงคาได้รับการบูชาร่วมกับ พระอิศวร, พระภูมิเทวี, พระอาทิตย์ และ พระจันทร์ ในพระราชพิธีตรียัมพวาย ตรีปวายและแห่นางดานของศาสนาฮินดูในประเทศไทย โดยทั่วไปพระนางได้รับการสักการะบูชาร่วมกับพระแม่ธรณีของพุทธศาสนานิกายเถรวาทและแม่พระโพสพของศาสนาผี. สระศักดิ์สิทธิ์ทั้งสี่ของจังหวัดสุพรรณบุรีเป็นตัวแทนของน้ำศักดิ์สิทธิ์ของพระนางที่ใช้พิธีกรรมต่างๆของไทย
ในประเทศกัมพูชาพระนางเป็นที่รู้จักและได้รับการบูชาตั้งแต่ในสมัยจักรวรรดิเขมร โดยเทวรูปที่มีชื่อเสียงของพระนาง คือ เทวรูป พระอุมาคงคาปติศวร (อังกฤษ: Uma-Gangapatisvarar:เขมร: ព្រះឧមាគង្គាបតិស្វរ),ในฐานะชายาของพระศิวะร่วมกับพระปารวตี ที่สำคัญเช่นปราสาทบากอง, และหน้าบันของปราสาทธมมานนท์ เป็นต้น
แหล่งข้อมูล

Eck, Diana L. (1982), Banaras, city of light, Columbia University, ISBN 978-0231114479
Eck, Diana (1998), "Gangā: The Goddess Ganges in Hindu Sacred Geography",  ใน Hawley, John Stratton; Wulff, Donna Marie (บ.ก.), Devī: Goddesses of India, University of California / Motilal Banarasidass, pp. 137–53, ISBN 8120814916
Vijay Singh: The River Goddess (Moonlight Publishing, London, 1994)
แหล่งข้อมูลอื่น

Ganga Ma: A Pilgrimage to the Source a documentary that follows the Ganges from the mouth to its source in the Himalayas.
| ด ค กเทวดาตามความเชื่อของคนไทย |
| --- | --- | --- |
| เทวดาคติพุทธเถรวาท |  พระพรหม ท้าวสหัมบดีพรหม  ท้าวฆฏิการพรหม  สนังกุมารพรหม  ท้าวสักกะ  ท้าวสุยาม  ท้าวสันดุสิต  ท้าวสุนิมมิต  ท้าววสวัตตี  จตุโลกบาล ท้าวธตรฐ  ท้าววิรุฬหก  ท้าววิรูปักษ์  ท้าวเวสวัณ  พระธรณี  เมขลา  พระสุนทรีวาณี  พระวิศวกรรม  พระพิรุณ  พระปัญจสิขะ  พระมาตุลี  คนธรรพ์  พระอุเทนทราธิราช  |  |
| เทวดาคติฮินดู |  ตรีมูรติ พระศิวะ  พระพรหม  พระวิษณุ  พระคเณศ  พระขันทกุมาร  กามเทพ  พระแม่คงคา  พระปารวตี  ทุรคา  พระสตี  กาลี  พระสุรัสวดี  พระลักษมี  พระภูเทวี  โลกบาล พระอินทร์  พระยม  ท้าวกุเวร  พระอีสาน  พระอัคนี  พระนิรฤติ  พระพาย  นพเคราะห์ พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  พระพลเทพ  |  |
| เทวดาคติพื้นเมืองไทย |  พญาแถน  ท้าวกบิลพรหม  โพสพ  จตุคามรามเทพ  พระภูมิเจ้าที่  พระพนัสบดี  นางกวัก  นางสงกรานต์  แม่ย่านาง  แม่ซื้อ  รุกขเทวดา  ปู่เจ้าสมิงพราย  พระโกญจนาเนศวร์  พระเทวกรรม  ปู่เจ้าเขาเขียว  นิลบรรพตเทพสุดา  ท้าวพรหมรักษ์  พระมหาไชไพรสภ  |  |
| เทพารักษ์ |  พระสยามเทวาธิราช  พระหลักเมือง  พระเสื้อเมือง  พระทรงเมือง  พระกาฬไชยศรี  เจ้าเจตคุปต์  พระเทพบิดร  พระคลัง  เจ้าหอกลอง  พระกำพูฉัตร  พระราชบันฦๅธาร  พระราชมุทธาธร  |  |
| ด ค กเทพและคัมภีร์ในศาสนาฮินดู |
| --- | --- | --- |
| มหาเทพ |  พระพรหม  พระวิษณุ  พระศิวะ  |  |
| เทพเจ้าชั้นรอง |  พระพิฆเนศ  พระขันทกุมาร  พระราม  พระกฤษณะ  พระหนุมาน  พระอินทร์  พระอัคนี  พระไภรวะ  พระยม  พระกามเทพ  พระวายุ  พระวรุณ  พระวิศวกรรม  พระอัศวิน  |  |
| นพเคราะห์ |  พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  |  |
| เทวี |  พระสุรัสวดี  พระลักษมี  พระสตี  พระปารวตี  พระทุรคา  พระตรีศักติ  พระแม่กาลี  พระแม่สีดา  พระแม่ราธา  พระแม่มหาวิทยา  มาตฤกา  |  |
| คัมภีร์ |  พระเวท  อุปนิษัท  ปุราณะ  รามายณะ  มหาภารตะ  ภควัทคีตา  |  |
 ศาสนาฮินดู  เทววิทยาฮินดู  ยุคมหากาพย์ของอินเดีย 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 2
ลัทธิมาร์แฮน

ลัทธิมาร์แฮน (อังกฤษ: Marhaenism; อินโดนีเซีย: Marhaenisme) เป็นคำที่อธิบายโดยประธานาธิบดีซูการ์โนเมื่อ 3 กรกฎาคม พ.ศ. 2500 ที่ บันดุง เป็นลัทธิในอินโดนีเซียที่มีความคล้ายคลึงกับลัทธิสังคมนิยม นักวิชาการบางคนเชื่อว่าลัทธิมาร์แฮนเป็นรูปแบบหนึ่งของลัทธิมาร์ก
แนวคิดของลัทธิมาร์แฮนนั้นในมุมมองทางการเมืองที่เรียกร้องให้มีความเป็นเอกภาพทางชาตินิยม วัฒนธรรม และเศรษฐกิจแบบฝ่ายซ้าย ประณามลัทธิเสรีนิยมและปักเจกนิยม รวมทั้งหลักการของตะวันตกและตะวันออก   ลัทธิมาร์แฮนเป็นแนวคิดหลักของ พรรคแห่งชาติอินโดนีเซียลัทธิมาร์แฮน
รายชื่อพรรคการเมืองในประเทศจีน

สาธารณรัฐประชาชนจีน เป็นรัฐพรรคการเมืองเดียวที่ปกครองโดยพรรคคอมมิวนิสต์จีน (CCP) อย่างไรก็ตาม มีพรรคการเมืองขนาดเล็ก 8 พรรคที่อยู่ภายใต้พรรคคอมมิวนิสต์จีน
ภายใต้หลักการหนึ่งประเทศ สองระบบ เขตบริหารพิเศษฮ่องกง และมาเก๊า ซึ่งก่อนหน้านี้เคยเป็นอาณานิคมของมหาอำนาจยุโรป จะดำเนินงานภายใต้ระบบการเมืองที่แตกต่างจากบนแผ่นดินใหญ่ ปัจจุบัน ทั้งฮ่องกงและมาเก๊ามีระบบหลายพรรคที่ถูกนำมาใช้ก่อนที่จะส่งมอบดินแดนให้กับจีน
พรรคตามกฎหมาย > พรรคปกครอง

| พรรค | พรรค | พรรค | ปีที่จัดตั้ง | อุดมการณ์ | จำนวนสมาชิก | ผู้นำพรรค | ที่นั่งในสภาประชาชนแห่งชาติ | ที่นั่งในคณะกรรมาธิการสามัญประจำสภาประชาชนแห่งชาติ | ที่นั่งในสภาปรึกษาทางการเมืองประชาชนจีน |
| --- | --- | --- | --- | --- | --- | --- | --- | --- | --- |
|  |  | พรรคคอมมิวนิสต์จีน (CCP) 中国共产党 (中共) | 1921   | สังคมนิยมอัตลักษณ์จีน | 98,041,000 (2022) | สี จิ้นผิง | 2,091 / 2,980 | 118 / 175 | 99 / 544 |
พรรคตามกฎหมาย > พรรครอง

แม้ว่าจะมีเพียงพรรคคอมมิวนิสต์จีนเท่านั้นที่มีอำนาจในระดับชาติ แต่ก็มีพรรคการเมืองรองและพรรคที่ไม่ใช่ฝ่ายค้านอย่างเป็นทางการจำนวน 8 พรรคที่ดำรงอยู่เคียงข้างพรรคคอมมิวนิสต์จีน พรรคการเมืองเหล่านี้ก่อตั้งขึ้นก่อนการสถาปนาสาธารณรัฐประชาชนจีน โดยจะต้องยอมรับ “บทบาทผู้นำ” ของพรรคคอมมิวนิสต์จีนเป็นเงื่อนไขในการดำรงพรรคต่อไป ความสัมพันธ์ระหว่างฝ่ายต่าง ๆ เหล่านี้กับพรรคคอมมิวนิสต์จีน ได้รับการอธิบายอย่างเป็นทางการว่าเป็นการอยู่ร่วมกันในระยะยาวและการกำกับดูแลร่วมกัน ปฏิบัติต่อกันด้วยความจริงใจ และปันความทุกข์ยากร่วมกัน ฮิวแมนไรตส์วอตช์ (Human Rights Watch) รายงานว่า พรรคเหล่านี้ทำหน้าที่ให้คำปรึกษามากกว่ามีบทบาทเป็นฝ่ายค้าน
พรรคเล็กทั้ง 8 พรรคมีส่วนร่วมใน “งานแนวร่วม” (United Front) และยังมีส่วนร่วมในระบบการเมืองด้วย แต่ไม่มีอำนาจในระดับชาติ ระบบการเมืองของจีนอนุญาตให้สมาชิกบางคนจากพรรคเล็กทั้ง 8 พรรคและสมาชิกที่ไม่ใช่พรรคคอมมิวนิสต์จีนมีส่วนร่วมในสภาประชาชนแห่งชาติได้ แต่พรรคเหล่านี้จะได้รับการตรวจสอบจากพรรคคอมมิวนิสต์จีน
| อันดับ | อันดับ | พรรค | ปีที่จัดตั้ง | อุดมการณ์ | จำนวนสมาชิก | หัวหน้าพรรค | ที่นั่งในสภาประชาชนแห่งชาติ | ที่นั่งในคณะกรรมาธิการสามัญประจำสภาประชาชนแห่งชาติ | ที่นั่งในสภาปรึกษาทางการเมืองประชาชนจีน |
| --- | --- | --- | --- | --- | --- | --- | --- | --- | --- |
|  | 1. | คณะกรรมการปฏิวัติพรรคก๊กมินตั๋งแห่งประเทศจีน (RCCK) 中国国民党革命委员会 (民革) Zhōngguó guómíndǎng gémìng wěiyuánhuì (Míngé) | 1948   | สังคมนิยมอัตลักษณ์จีน | 158,000 (2022) | เจิ้ง เจี้ยนปัง | 44 / 2,980 | 6 / 175 | 65 / 544 |
|  | 2. | สันนิบาตประชาธิปไตยแห่งประเทศจีน (CDL) 中国民主同盟 (民盟) Zhōngguó mínzhǔ tóngméng (Mínméng) | 1941   | สังคมนิยมอัตลักษณ์จีน | 330,600 (2020) | ติง จ้งหลี่ | 57 / 2,980 | 9 / 175 | 65 / 544 |
|  | 3. | สมาคมสร้างชาติประชาธิปไตยแห่งประเทศจีน (CNDCA) 中国民主建国会 (民建) Zhōngguó mínzhǔ jiànguó huì (Mínjiàn) | 1945   | สังคมนิยมอัตลักษณ์จีน | 193,000 (2018) | ห่าว หมิงจิน | 57 / 2,980 | 3 / 175 | 65 / 544 |
|  | 4. | สมาคมส่งเสริมประชาธิปไตยแห่งประเทศจีน (CAPD) 中国民主促进会 (民进)  Zhōngguó mínzhǔ cùjìn huì (Mínjìn) | 1945   | สังคมนิยมอัตลักษณ์จีน | 156,808 (2016) | ไช่ ต๋าเฟิง | 58 / 2,980 | 7 / 175 | 45 / 544 |
|  | 5. | พรรคประชาธิปไตย เกษตรกร และกรรมกรแห่งประเทศจีน (CPWDP) 中国农工民主党 (农工党) Zhōngguó nónggōng mínzhǔdǎng (Nónggōngdǎng) | 1930   | สังคมนิยมอัตลักษณ์จีน | 177,943 (2019) | เหอ เหวย์ | 54 / 2,980 | 7 / 175 | 45 / 544 |
|  | 6. | พรรคจื้อกง (CZGP) 中国致公党 (致公党) Zhōngguó zhì gōng dǎng (Zhìgōngdǎng) | 1925   | สังคมนิยมอัตลักษณ์จีน | 48,000 (2016) | เจี่ยง จั้วจุน | 38 / 2,980 | 3 / 175 | 30 / 544 |
|  | 7. | สมาคมจิ่วซาน (JS) 九三学社 Jiǔsānxuéshè | 1945   | สังคมนิยมอัตลักษณ์จีน | 183,710 (2019) | อู่ เหวย์หฺวา | 63 / 2,980 | 4 / 175 | 45 / 544 |
|  | 8. | กลุ่มประชาธิปไตยปกครองตนเองไต้หวัน  (TDSL) 台湾民主自治同盟 (台盟) Táiwān mínzhǔ zìzhì tóngméng (Táiméng) | 1947   | สังคมนิยมอัตลักษณ์จีน | 3,000 (2018) | ซู ฮุย | 13 / 2,980 | 3 / 175 | 20 / 544 |
พรรคอื่น ๆ > พรรคที่ถูกห้าม

พรรคต่อไปนี้ที่ก่อตั้งขึ้นในประเทศจีนถูก (หรือเคยถูก) ห้ามโดยรัฐบาล:
พรรคคอมมิวนิสต์จีน (ลัทธิมากซ์–เลนิน) (จีน: 中国共产党 (马列)) เป็นพรรคคอมมิวนิสต์ต่อต้านการปฏิรูป ก่อตั้งขึ้นในปี ค.ศ. 1976 โดยกลุ่มกบฏลัทธิเหมาหลายกลุ่มของยุวชนแดงในเมืองอู่ฮั่น มณฑลหูเป่ย์ พวกเขาเชื่อว่าการจับกุมแก๊งสี่คนไม่ชอบด้วยกฎหมาย ถูกปราบปรามหลังจากความพยายามก่อจลาจลด้วยอาวุธประสบความล้มเหลวในเซี่ยงไฮ้ เจ้อเจียง กวางตุ้ง และยูนนาน
พรรคคอมมิวนิสต์จีน (กองทัพปลดปล่อยกรรมกรและชาวนา) (จีน: 中国共产党 (工农解放军)) เป็นพรรคคอมมิวนิสต์ต่อต้านการปฏิรูป ก่อตั้งขึ้นในปี ค.ศ. 1976 โดยกลุ่มกบฏลัทธิเหมาของกลุ่มยุวชนแดงในมณฑลฝูเจี้ยน พวกเขาใช้ป้อมปราการเก่าที่สร้างขึ้นในช่วงสงครามกลางเมืองจีน และจัดตั้งกองทัพของพรรคที่ชื่อว่า "กองทัพปลดปล่อยกรรมกรและชาวนา" พวกเขาประกาศว่าผู้นำคนใหม่ของพรรคคอมมิวนิสต์จีน เป็นนักปฏิรูปและเรียกร้องให้มีการลุกฮือและสถาปนาคณะกรรมการกลางพรรคขึ้นมาใหม่ กิจการของพรรคดำเนินไปจนถึงปี ค.ศ. 1978
พรรคประชาธิปไตยแห่งประเทศจีน (จีน: 中国民主党) ก่อตั้งโดยผู้เข้าร่วมขบวนการกำแพงประชาธิปไตยในปี ค.ศ. 1978 และการประท้วงที่จัตุรัสเทียนอันเหมินในปี ค.ศ. 1989 ก่อตั้งขึ้นในปี ค.ศ. 1998 และถูกประกาศว่าผิดกฎหมายในปีเดียวกัน
สหภาพชาตินิยมจีน (จีน: 中国泛蓝联盟) สนับสนุนอุดมคติของ Pan-Blue Coalition ในไต้หวัน ด้วยเหตุนี้ เป้าหมายจึงรวมถึงการสร้างประชาธิปไตยเสรีนิยมในประเทศจีน โดยยึดหลักไตรราษฎร์ของซุน ยัตเซ็น กลุ่มนี้มีต้นกำเนิดมาจากการอภิปรายในฟอรัมอินเทอร์เน็ตในเดือนสิงหาคม ค.ศ. 2004 สำนักงานกิจการไต้หวันแห่งสภาแห่งรัฐกล่าวว่าเป็นองค์กรที่ผิดกฎหมายเมื่อวันที่ 25 เมษายน ค.ศ. 2007
พรรคประชาธิปไตยใหม่แห่งประเทศจีน (จีน: 中国新民党) ก่อตั้งโดยกัว เฉวียน ในเมืองหนานจิงเมื่อปลายปี 2007
พรรคคอมมิวนิสต์ลัทธิเหมาแห่งประเทศจีน (จีน: 中国毛泽东主义共产党) เป็นพรรคคอมมิวนิสต์ต่อต้านการปฏิรูป ก่อตั้งขึ้นในปี ค.ศ. 2008 พรรคพยายามที่จะริเริ่ม "การปฏิวัติสังคมนิยมครั้งที่ 2" เพื่อสร้าง "ระบอบเผด็จการของชนชั้นกรรมาชีพ" ขึ้นใหม่ ต่อมาถูกปราบปรามโดยรัฐบาลจีน
พรรคจื้อเซี่ยน (จีน: 至宪党), หรือที่รู้จักกันในชื่อ พรรครัฐธรรมนูญ ก่อตั้งโดยผู้สนับสนุนปั๋ว ซีไหล ในปี ค.ศ. 2013 และถูกห้ามในเดือนธันวาคมของปีนั้น
คณะกรรมการกลางปฏิวัติชนชั้นกรรมาชีพจีน (จีน: 中国无产阶级革命中央委员会, ย่อ จีน: 中革中央) เป็นพรรคคอมมิวนิสต์ต่อต้านการปฏิรูป ก่อตั้งในปี ค.ศ. 2010 โดย โจว ฉวิน (จีน: 周群) ผู้นำพรรคเป็นสมาชิกของกลุ่มกบฏ (จีน: 造反派) ในช่วงการปฏิวัติทางวัฒนธรรม และแกนกลางของคณะกรรมการประกอบด้วยคนงานที่ถูกเลิกจ้างหลายสิบคน (จีน: 大下岗) ในมณฑลเจียงซู ถูกปราบปรามโดยตำรวจ หลังพบกิจกรรมยุยงปลุกปั่นทางสื่อออนไลน์[ต้องการอ้างอิง]
พรรคอื่น ๆ > พรรคในอดีต

พรรคก๊กมินตั๋ง
พรรคสหสาธารณรัฐ
พรรคสามัคคี
พรรคก้าวหน้า
พรรคประชาธิปไตย
พรรคสาธารณรัฐ
พรรคสังคมนิยมประชาธิปไตยจีน
พรรคเยาวชนจีน
พรรครัฐธรรมนูญประชาชน
สมาคมมิตรภาพการเมือง
พรรคสังคมนิยมจีน
พรรคพลเมือง
พรรคต้าจง
พรรคคอมมิวนิสต์ฉงชิ่ง
พรรคคอมมิวนิสต์ตะวันออก
พรรคเยาวชนคอมมิวนิสต์จีน
พรรคประชาชนผลิตผล
ซุน ยัตเซ็น ร่วมกับสมาชิกถงเหมิงฮุ่ยสาขาสิงคโปร์
พระยากัลยาณไมตรี (ฟรานซิส บี. แซร์)

| พระยากัลยาณไมตรี  (ฟรานซิส บี>  แซร์) |
| --- | --- |


ข้าหลวงใหญ่ประจำฟิลิปปินส์
ดำรงตำแหน่ง 28 ตุลาคม พ.ศ. 2482 – 12 ตุลาคม พ.ศ. 2485
ประธานาธิบดี: แฟรงกลิน ดี. โรสเวลต์
ก่อนหน้า: เวลดอน โจนส์ (รักษาการ)
ถัดไป: แฮโรลด์ แอล. อิกเกส
 
ข้อมูลส่วนบุคคล
เกิด: 30 เมษายน พ.ศ. 2428 เบธเลเฮม รัฐเพนซิลเวเนีย สหรัฐอเมริกา
เสียชีวิต: 29 มีนาคม พ.ศ. 2515 (86 ปี) วอชิงตัน ดี.ซี. สหรัฐอเมริกา
คู่สมรส: เจสซี่ วิลสัน
บุตร: 3 คน

พระยากัลยาณไมตรี (ฟรานซิส บี. แซร์) (อังกฤษ: Francis Bowes Sayre; 30 เมษายน พ.ศ. 2428 – 29 มีนาคม พ.ศ. 2515) เป็นอาจารย์คณะนิติศาสตร์ มหาวิทยาลัยฮาร์วาร์ด และเป็นบุตรเขยของวูดโรว์ วิลสัน อดีตประธานาธิบดีสหรัฐอเมริกา
ฟรานซิสเป็นนิติศาสตรบัณฑิต มหาวิทยาลัยฮาร์วาร์ด ต่อมา เดินทางมายังประเทศสยาม (ต่อมาคือประเทศไทย) ในฐานะเอกอัครราชทูตสหรัฐประจำสยาม เมื่อ พ.ศ. 2468 แล้วกลับสหรัฐอเมริกาใน พ.ศ. 2475 ที่บ้านเกิดเมืองนอน ได้รับแต่งตั้งจาก แฟรงกลิน ดี. โรสเวลต์ ประธานาธิบดี ให้เป็นผู้ช่วยรัฐมนตรีต่างประเทศ ต่อมาจึงได้เป็นข้าหลวงใหญ่สหรัฐอเมริกาประจำประเทศฟิลิปปินส์ใน พ.ศ. 2482 แล้วดำรงตำแหน่งผู้แทนของสหรัฐประจำสหประชาชาติ และเป็นประธานคณะมนตรีภาวะทรัสตีแห่งสหประชาชาติ พร้อม ๆ กันในปี พ.ศ. 2490
ขณะดำรงตำแหน่งในประเทศไทย ได้ช่วยงานด้านการต่างประเทศของไทย โดยเป็นที่ปรึกษาด้านการต่างประเทศตั้งแต่ พ.ศ. 2466 ในรัชกาลพระบาทสมเด็จพระมงกุฎเกล้าเจ้าอยู่หัว มาจนถึงรัชกาลพระบาทสมเด็จพระปกเกล้าเจ้าอยู่หัว โดยเฉพาะในด้านสนธิสัญญาและร่วมร่างเค้าโครงรัฐธรรมนูญฉบับของพระบาทสมเด็จพระปกเกล้าเจ้าอยู่หัว ด้วย ในชื่อ "Outline of Preliminary Draft" ในปี พ.ศ. 2469 แต่ทว่าเกิดการปฏิวัติสยาม พ.ศ. 2475 ขึ้นเสียก่อน จึงไม่ได้ออกใช้ เป็นผู้แทนรัฐบาลสยามเจรจาสนธิสัญญาไทย-สหรัฐอเมริกา พ.ศ. 2468 จึงได้รับพระราชทานบรรดาศักดิ์เป็นพระยากัลยาณไมตรี มีตำแหน่งราชการในกระทรวงการต่างประเทศ ถือศักดินา 1,000 นับเป็นคนที่สองต่อจากพระยากัลยาณไมตรี (เจนส์ ไอเวอร์สัน เวสเตนการ์ด)
ด้านครอบครัว ฟรานซิสสมรสกับเจสซี วิลสัน บุตรสาวของวูดโรว์ วิลสัน พิธีมงคลสมรสมีขึ้นที่ทำเนียบขาวเมื่อวันที่ 26 พฤศจิกายน พ.ศ. 2456 ทั้งคู่มีบุตรชื่อ ฟรานซิส บี. แซร์ จูเนียร์, เอเลนอร์ แซร์ และ วูดโรว์ วิลสัน แซร์ ตามลำดับ
เครื่องราชอิสริยาภรณ์

พ.ศ. 2510 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2467 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2469 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
ยาระงับอาการทางจิต

ยาระงับอาการทางจิต (Antipsychotic หรือ  Neuroleptic) หรือ ยากล่อมประสาทหลัก (Major tranquilizer) เป็นยาประเภทหนึ่งที่ใช้รักษาโรคจิต (ได้แก่อาการหลงผิด, ประสาทหลอน, อาการจิตหวาดระแวง หรือ ความผิดปรกติในความคิด) โดยเฉพาะโรคจิตเภทและโรคอารมณ์สองขั้ว อย่างไรก็ตาม มีการใช้ยานี้เพื่อรักษาโรคอื่นๆที่ไม่ใช่โรคจิตเช่นกัน การใช้ยาประเภทนี้ติดต่อกันในระยะยาวอาจก่อให้เกิดผลข้างเคียงอันได้แก่ การเคลื่อนไหวนอกอำนาจจิตใจ, เต้านมโต, และโรคอ้วนลงพุง ผู้สูงอายุมีแนวโน้มที่จะเกิดภาวะสมองเสื่อมจากการใช้ยาประเภทนี้
การใช้งานทางการแพทย์

ยาระงับอาการทางจิตถูกใช้งานเพื่อรักษาอาการต่อไปนี้มากที่สุด:
โรคจิตเภท (Schizophrenia)
โรคจิตอารมณ์ (Schizoaffective disorder)
โรคอารมณ์สองขั้ว (Bipolar disorder)
โรคซึมเศร้าแบบจิตหลอน (Psychotic depression)
โรคซึมเศร้าจากการดื้อยา (Treatment-resistant depression)
ลัทธิสตาลิน

ภาพถ่ายของโจเซฟ สตาลิน
ลัทธิสตาลิน (อังกฤษ: Stalinism)หรือ สังคมนิยมในประเทศเดียว เป็นการตีความทางทฤษฎีและการประยุกต์ ในทางปฏิบัติของหลักนิยมมาร์กซิสต์ส่วนที่เป็นคุณูปการโดยโจเซฟ สตาลิน (Josef Stalin) ซึ่งเป็นผู้มีอำนาจครอบงำพรรคคอมมิวนิสต์และกลไกของรัฐบาลในสหภาพโซเวียต ตั้งแต่ช่วงกลางทศวรรษหลังปี ค.ศ. 1920 จนกระทั่งเขาถึงแก่อสัญกรรมเมื่อปี ค.ศ. 1953
สตาลินได้แสดงให้เห็นว่า ชัยชนะของลัทธิคอมมิวนิสต์นี้ นอกจากจะดำเนินการได้ตามแนวทางของลัทธิมากซ์ และ ลัทธิเลนิน (Marxism-Leninism) นี้แล้ว ก็ยังสามารถทำได้โดยวิธีอื่น คือการยึดครองทางทหารโดยมหาอำนาจคอมมิวนิสต์ (อย่างในกรณีที่ สหภาพโซเวียตเข้ายึดครองยุโรปตะวันออก หลังสงครามโลกครั้งที่ 2) ก็ช่วยให้บรรลุเป้าหมายคือการได้ชัยชนะของลัทธิคอมมิวนิสต์ได้ หากกรณีที่ปัจจัยแวดล้อมต่าง ๆ เอื้ออำนวย
ว่ากันตามหลักจริง ๆ แล้ว สตาลินมีคุณูปการน้อยต่อหลักนิยมคอมมิวนิสต์ มีการจำกัดตัวเองอยู่เฉพาะในการตีความลัทธิมากซ์และลัทธิเลนิน (Marxism-Leninism) เพื่อนำไปใช้กับสภาพแวดล้อมทั้งภายในประเทศและระหว่างประเทศในยุคของเขาเท่านั้นเอง
พวกที่เข้ามารับช่วงอำนาจต่อจากสตาลิน ได้ทำการรื้อโครงการของเลนินเสียสิ้น และ ลัทธิสตาลินนี้ก็ได้ถูกประณามว่าเป็นลัทธิที่ส่งเสริมแนวการปกครองแบบ "ยึดตัวบุคคลเป็นหลัก" (Cult of Personality) เป็นการปกครองแบบเผด็จการโดยบุคคลคนเดียว ยึดหลักการคนทำผิดไม่ได้ ทำการสถาปนารัฐเผด็จการเบ็ดเสร็จ ทำการกำจัดพวกที่ถูกระแวงว่าจะเป็นฝ่ายตรงกันข้าม โดยวิธีการกวาดล้าง และใช้ตำรวจลับ มีการจองจำคุมขังพวกที่ไม่เห็นด้วยทางการเมืองนับจำนวนไม่ถ้วนในค่าย "กูลัก"
แนวความคิดต่าง ๆ ที่พัฒนาและนำไปใช้ในสหภาพโซเวียตโดยสตาลิน ซึ่งมีผลกระทบต่อหลักนิยมคอมมิวนิสต์นั้นมีดังนี้ คือ
แนวความคิดเรื่อง "สังคมนิยมในประเทศเดียว" (Socialism in One Country)
แผนพัฒนาเศรษฐกิจ 5 ปี
เกษตรแบบรวมศูนย์
รัฐธรรมนูญแห่งสหภาพโซเวียต พ.ศ. 2479
แม้ถึงจะมีการประณามลัทธิสตาลินนี้อย่างไร แต่ว่าการประยุกต์ใช้ทฤษฎีคอมมิวนิสต์ทั้งในแง่ทฤษฎีและในแง่ปฏิบัติต่าง ๆ ที่ดำเนินการกว่า 30 ปี ในช่วงการปกครองของสตาลินนี้ ก็ยังคงเป็นพื้นฐานของหลักนิยมลัทธิคอมมิวนิสต์อยู่ในช่วงที่สหภาพโซเวียตยังไม่ล่มสลาย
ดูเพิ่ม

Anti-revisionism
Anti-Stalinist left
การเปรียบเทียระหว่างลัทธินาซี และ ลัทธิสตาลิน
ลัทธิบูชาบุคคล
ลัทธิตีโต
ลัทธิเหมา
การฆ่าล้างเผ่าพันธ์สมัยคอมมิวนิสต์
ลัทธิร่วมสมัยสตาลิน
จักรวรรดิโซเวียต
Stalin Society
สถาปัตยกรรมสมัยลัทธิสตาลิน
ระบบรวบอำนาจเบ็ดเสร็จ